
Iepirkumu komisijas informatīvais/precizējošais skaidrojums un atbilde uz ieinteresētā piegādātāja jautājumiem
Iepirkumā „ Traktora ar aprīkojumu piegāde”, identifikācijas Nr. JRS 2024/19M

1. Jautājums
Līguma projekta 1.1. punktā ir noteikts, ka traktora papildaprīkojumā ir jābūt arī jaunam kausam, bet tehniskajā specifikācijā tas nav norādīts. Lūdzu precizējiet vai Jūs vajadzība ir traktors ar kausu?
[bookmark: _Hlk165965744]Informatīvais/precizējošais skaidrojums
Līguma projekta 1.1.punktā ir ieviesusies pārrakstīšanās kļūda. Slēdzot iepirkuma līgumu līguma 1.1. punkts tiks salāgots atbilstoši iepirkuma tehniskajā specifikācijā/tehniskajā piedāvājumā un finanšu piedāvājumā norādītajam.

2. Jautājums
Tāpat, lūdzu precizējiet tehniskās specifikācijas 3.4. apakšpunktu, kur ir noteikts, ka:
	3.4.
	Garantija (visām traktora - iekrāvēja daļām)
	ne mazāk kā 24 mēneši vai 1500 motorstundas



Informatīvais/precizējošais skaidrojums
Tehniskās specifikācijas/ tehniskā piedāvājuma 3.4. punktā ir ieviesusies pārrakstīšanās kļūda. Saskaņā ar tehnisko specifikāciju/tehnisko piedāvājumu un finanšu piedāvājumu ir jāpiegādā jauns traktors ar papildus aprīkojumiem frontālo lāpstu un sāls/smilšu kaisītāju, līdz ar to garantija jānodrošina tikai traktoram un tā daļām. 
Pretendentiem iesniedzot piedāvājumu ir jāaizpilda finanšu piedāvājums, kurā ir norādīts precīzi, ko pasūtītājs iepērk – jaunu traktoru ar papildus aprīkojumiem frontālo lāpstu un sāls/smilšu kaisītāju.

3. Jautājums
Un vēl, lūdzu precizējiet tehniskās specifikācijas 3.8. apakšpunktu:
	3.8.
	Traktora un piekabes reģistrācija Valsts tehniskās uzraudzības aģentūrā, kā turētāju norādot Sabiedrība ar ierobežotu atbildību “Jēkabpils reģionālā slimnīca”
	jānodrošina


Informatīvais/precizējošais skaidrojums
Tehniskās specifikācijas/ tehniskā piedāvājuma 3.8. punktā ir ieviesusies pārrakstīšanās kļūda. Saskaņā ar tehnisko specifikāciju/tehnisko piedāvājumu un finanšu piedāvājumu ir jāpiegādā jauns traktors ar papildus aprīkojumiem frontālo lāpstu un sāls/smilšu kaisītāju, līdz ar to slēdzot līgumu Valsts tehniskās uzraudzības aģentūrā būs jāreģistrē tikai traktors. 

4. Jautājums
	Attiecībā par Tehnisko apkopju sniegšanas vietu sarakstu - vai ir akceptējams mobilais serviss Jūsu adresē?
Atbilde
	Pasūtītājs akceptē mobilo servisu pasūtītāja adresē, ja pretendents ar mobilo servisu pilnībā spēs nodrošināt visus iespējamos traktora un tā papildu aprīkojumu, frontālās lāpstas un sāls/smilšu kaisītāja, remontus.


Iepirkuma komisijas sniegtais informatīvais/precizējošais skaidrojums un sniegtās atbildes ir neatņemama iepirkuma sastāvdaļa un ir saistoša visiem pretendentiem


